Ilme-Luule Puussaar

Ilme-Luule Puussaar (5. oktoober 1927 Vaabina vald, Võrumaa – 29. juuni 2003 Tallinn) oli eesti arstiteadlane ja kutsepatoloog.Eesti teaduse biograafiline leksikon, 3. köide

Elulugu
Ilme-Luule Puussaar oli talupidaja tütar.

Õppis Võru 1. Keskkoolis, arreteeriti 1945 ja töötas Kirovi haiglas laborandina, oli 1951–57 Viljandi Tuberkuloositõrje Dispanseri laborant. Lõpetas 1954 Viljandi Töölisnoorte Keskkooli, 1957 Viljandi Meditsiinikooli , 1963 TÜ arstiteaduskonna stomatoloogina, meditsiinikandidaat (1974, TÜ), väitekiri "Kopsufunktsiooni iseloomustus Eesti NSV põlevkivikaevuritel seoses kopsuemfüsüümi arenguga". Täiendas end korduvalt Moskvas Tööhügieeni ja Kutsehaiguste Instituudis, 1966 Moskva Arstide Täienduse Keskinstituudis, 1979 Kaasanis Arstide Täiendusinstituudis. Oli 1964–78 Eksperimentaalse ja Kliinilise Meditsiini Instituudi kutsepatoloogia osakonna nooremteadur, 1978–85 vanemteadur, aastast 1985 Tallinna Kiirabihaigla vereülekande osakonna laborant, 1989–2002 Tallinna Meditsiinikooli anatoomia ja füsioloogia õpetaja.

Teadustöö
Uurimisvaldkond: kliiniline ja patoloogiline füsioloogia, kopsude seisund põlevkivikaevuritel. Umbes 50 teaduspublikatsiooni.

Teoseid
 Жизненная емкость и вентиляционная функция легких у шахтеров сланцевого бассейна (kaasautor I. Maripuu). // Вопр. гигиены труда и проф. патология в ЭССР, 1 (1966)
 Лечение хронического бронхита ионизированным аэрозолом и лечебной физкультурой (kaasautorid I. Maripuu, B. Schamardin). // Вопр. гигиены труда и проф. патология в ЭССР, 2 (1970)
 Форсированная жизненная емкость легких у практически здоровых мастеров сланцевых шахт Эстонии. // Гигиенa труда и проф. патология в ЭССР, 9 (1976)
 Пылевой бронхит у рабочих теплоэлектростанций на сланцевом топливе (kaasautorid N. Loogna, S. Mäe). // Гигиенa труда и проф. патология в ЭССР, 11 (1984).

Viited

Kirjandus
 Eksperimentaalse ja Kliinilise Meditsiini Instituudi teaduskaader 1947–1987. Tallinn, 1987, 32
 Nõukogude Eesti Tervishoid (1974) 5, 433.


Kategooria:Eesti arstiteadlased
Kategooria:Eesti patoloogid
Kategooria:Tartu Ülikooli arstiteaduskonna vilistlased
Kategooria:Eesti represseeritud isikud
Kategooria:Metsakalmistule maetud
Kategooria:Sündinud 1927
Kategooria:Surnud 2003